Dr. Dolittle

Dr. Dolittle er en amerikansk komediefilm fra 1998 med Eddie Murphy i hovedrollen som en doktor som oppdager at han har evnen til å kommunisere med dyr.

 Handling 
Som lite barn snakker unge John Dolittle til hunden sin (med stemmen til Ellen DeGeneres), som forklarer at hunder snuser hverandres bak som en måte å hilse på hverandre, og John prøver dette når han møter den nye rektoren på skolen sin. Denne oppførselen bekymrer hans far (Ossie Davis), som ansetter en lokal prest for å utføre eksorsisme på sønnen. Når John blir redd prøver hunden å beskytte ham ved å bite ministeren, og hans far gir hunden opp for omplassering. Denne hendelsen går sterkt inn på John, og han slutter fullstendig å snakke med dyr som følge av dette. 30 år senere, bor John Dolittle (Eddie Murphy) i San Francisco, California. Han har utdannet seg til lege, er gift og har døtrene Charisse (Raven-Symone) og Maya (Kyla Pratt). Maya tar seg av det hun tror er et svane-egg, i håp om at den vil knytte bånd til henne når den klekker. Hun har også et marsvin som heter Rodney (stemmen blir gitt av Chris Rock).

John tar med familien på ferie. Kort tid senere må han vende tilbake til jobben for å se til en pasient. Under en biltur treffer han en hund (med stemmen til Norm MacDonald) og han smeller hodet mot frontruten. Hunden stikker av, og roper "Se hvor du kjører, din tulling!". Dette er første gang Dolittle har forstått et dyr siden barndommen. Neste dag, tar John marsvinet Rodney med til resten av familien, og Rodney begynner også å prate med ham. I løpet av natten, ber en ugle (med stemmen til Jenna Elfman) om å fjerne en kvist som har satt seg fast i vingen. Uglen forteller alle dyrene den kjenner om legen, og snart kommer flere dyr for å spørre om hjelp. Dolittle går til Dr. Sam Litvak (Steven Gilborn) fordi han er redd det er noe alvorlig galt med ham ettersom han kan snakke med dyr igjen, men han er helt frisk. Neste dag finner han hunden han nesten traff med bilen, og Dolittle gir den navnet Lucky.

Samme kveld ser John at hans rykte for å kunne snakke med dyr har spredd seg videre, og mange dyr kommer til ham for behandling. John begynner å sette pris på å kunne snakke med dyr, og han betror seg til Lucky at han føler seg mer energisk om sitt arbeid enn han har på mange år. En sirkus-ape forteller legen om en syk tiger (med stemmen til Albert Brooks) som planlegger å begå selvmord. De finner tigeren, som heter Jake, på toppen av en høy bygning og han planlegger å hoppe. Tigeren forklarer at noe i hjernen hans gir ham enorme smerter. John og Lucky overbeviser Jake om at de kan hjelpe ham. Johns kollega Mark (Oliver Platt) oppdager ham i det han er i ferd med å gi HLR til en rotte, og Mark får ham innlagt på en psykiatrisk institusjon. Hunden Lucky kommer til John og forteller at tigeren Jake har blitt sykere, men John er sint fordi han ble innlagt for å ha prøvd å hjelpe dyrene. Lucky mener at John gjemmer seg fra sitt sanne jeg, og at han aldri burde slutte å snakke med dyr.

Samme kveld som John og Lucky tar med Jake til klinikken for å operere den, arrangeres det en sammenkomst der, og en mann som er interessert i å kjøpe klinikken er tilstede. Politiet kommer for å lete etter tigeren, men Lucky samler alle dyrene i San Francisco for å beskytte bygningen hvor John opererer på Jake. Deltakerne på festen oppdager Jake på operasjonsbordet, men John forklarer hva han gjør. Johns far betror seg til Johns kone at John kan snakke med dyr. John oppdager at Jake har en stor blodpropp i hjernen, og han klarer å redde livet til tigeren. Den potensielle kjøperen av selskapet deres er mektig imponert, men John avslår hans generøse tilbud om å kjøpe selskapet hans. I en epilog, er John blitt både en lege for mennesker og en veterinær for dyr. Egget til Maya klekker, og dette viser seg å være en alligator. John og Lucky drar til sirkuset og besøker Jake og de snakker om sin fremtid som venner.

Rolleliste
 Eddie Murphy som doktor John Dolittle.
 Oliver Platt som Doktor Mark Weller
 Peter Boyle som potensiell kjøper av bedriften.
 Kristen Wilson som hustru Lisa Dolittle

Stemme-skuespillere
Norm MacDonald – Hunden Lucky.
Albert Brooks – Tigeren Jake
Chris Rock – Marsvinet Rodney.
Reni Santoni – en rotte

Eksterne lenker


Kategori:Filmer fra 1998
Kategori:Filmkomedier fra USA
Kategori:Engelskspråklige filmer